recursal/SuperWikiNEXT-32B huggingface dataset:
Три можни начини на запишување на знакот за **цезура**.
**Цезура** (англиски: *caesura* и француски: *césure*) – пауза во мелодија. Знакот кој се впишува во нотниот текст меѓу два мотива, две фрази или два отсека и укажува дека на тоа место изведувачот треба да на направи мал „одмор". За свирачите на дувачки инструменти и пејачите, тоа е местото кога треба земат воздух.

Овој знак се пишува во облик на запирка (**٫**), две коси црти (**″**) или голема латинична буква в (**۷**).

Наводи
------

1. ↑  Властимир Перичић, Властимир Перичић#Књиге *Вишејезични речник музичких термина*
2. ↑  „цезура" — Дигитален речник на македонскиот јазик
3. ↑  Р. Лазић - В. Перичић, *Основе теорије музике*(несигурен извор)
4. ↑  Радивој Лазић, Школа за кларинет: *Учим кларинет* IV Архивирано на 30 декември 2012 г. Пристапено 30. 4. 2013.(несигурен извор)
**Горан Анастасовски** (р. 27 март 1969

) познат и како кралот на камерата, според лондонскиот „Дејли Мејл". Тој е познат македонски и светски фотограф кој повеќе од 15 години фотографира неверојатни портрети на животни и луѓе. Активно се занимава со фотографија од 2006 година, главно фокусиран на природата и светот на дивите животни. Сликите на Анастасовски прикажуваат леопарди, лавови, тигри, жирафи во изненадувачки опуштени пози, а многу од нив споделуваат интимни моменти со своите придружници. Со своето фотографско мајсторство успеа да го пласира своето име на многу светски медиуми.

> *Фотографирањето животни е мојата најголема страст и ако успеам да направам барем еден човек повеќе да се грижи за животните, сум ја постигнал целта. Со секоја фотографија што ја снимам целта ми е да ја доловам не само убавината на животното, туку и хуманоста на животните и нивната способност да бидат грижливи и да искажуваат љубов*
> 
> — **вели Горан Анастасовски**, 
> 

Портретите на дивиот свет од Зоолошката градина во Скопје, како и многу други одлични фотографии, беа објавени во „Нешнел џиографик", „Дејли мејл", „Ле Фигаро", „Ројтерс", „Најдобра фотографија на природата", „Сандеј експрес", „Форбс", „Индипендент", „Инсајдер", „Телеграф", „Боред панда", „Њујорк Пост", „Хафингтон Пост", „Чајна Дејли", Си-Ен-Ен, Би-Би-Си, „Дејли Стар" и многу други.

Леопарди,фотографија на Горан Анастасовски

Галерија
--------

* 
* 
* 
* 
* 
* 
* 
* 
* 
* 
* 
*

Надворешни врски
----------------

* И со скапа облека и со црно под ноктите, децата се најубавото нешто на светот. Фотографиите на Горан Анастасовски и на Боред панда
* За најубавите фотографии секогаш е пресудна среќата
* Еве како се промовира Македонија – македонски фотограф на Дејли Мејл претставен како „Крал на камерата"!
* www.gorananastasovski.com

Наводи
------

1. ↑  Според лондонски Дејли Мејл
2. ↑  Интервју на Горан Анастасовски
3. ↑  Фотографиите на Горан Анастасовски и на Боред панда
**Градиште** — одморалишно место и автокамп сместен на 14 километри од градот Охрид на патот кон манастирот Св. Наум Охридски, или поточно пред селото Трпејца, и е во склоп на Националниот парк „Галичица".

Природни одлики
---------------

Во густите сенки на боровата шума, во ладовина и прекрасна атмосфера сместени се неколку стотини камп приколки, бунгалови и шатори чии станари секоја година споделуваат незаборавни моменти во еден од најуредените кампови во Македонија. Градиште се протега на речиси 90.000 м2 од брегот на Охридското Езеро.

Капацитет
---------

Авто кампот „Градиште" располага со 8 бунгалови, 20 камп приколки и околу 100 слободни парцели за приватни шатори или камп приколки.
Како гости во А.К. Градиште на располагање ви стојат:

* 3 плажи
* 4 санитарни јазли
* 2 продавници
* летна дискотека
* ресторан

Занимливости
------------

Авто кампот „Градиште" е место каде што се организираат многубројни забави, концерти, забави на плажа, курсеви за нуркачи, едрење, параглајдинг и слични активности. Кампот е во склоп на националниот парк „Галичица" и е добра појдовна точка за планинарење и прошетки во недопрената планинска природа. Во склоп на третата плажа се наоѓа и пештерската црква Св. Богорица. Во непосредна близина на А.К. „Градиште" се наоѓа музејот на вода - наколна населба позната како „Залив на Коските" која претставува значајна праисториска локација единствена по својот вид на овие простори и место кое дефинитивно мора да се посети.

Сообраќај
---------

До А.К. Градиште се обраќаат и редовните линии на охридскиот автобуски транспорт, а е лесно пристапен и со пловни објекти и комбиња на секои 15 минути, особено во летниот период.

Градиште како тема во популарната култура
-----------------------------------------

* „Градиште" - песна на македонската рок-група „Funk Shui".

Поврзано
--------

* Охрид
* Охридско Езеро
* Трпејца
* Лагадин
* Залив на Коските
* Свети Наум (манастир)
* Национален парк Галичица

Наводи
------

1. ↑  Funk Shui, *Aether*, IM0018, ИнтерМедиа, 2012.

Надворешни врски
----------------

Предлошка:Охрид
**Горазд Чепишевски** — македонски пливач, кој настапува за пливачкиот клуб „Вардар" од Скопје.

Животопис
---------

Кариера
-------

Во октомври 2014 година, на пливачкиот митинг во Зрењанин, Србија, пливајќи во мал базен (25 м.), во трката на 200 метри градно, Чепишевски поставил апсолутен рекорд на Македонија, со време од 2:03, 42 минути. Притоа, тој го соборил македонскиот рекорд што една недела порано го поставил Марко Блажевски.

На Светското првенство во пливање на 25-метарски базени, одржано во декември 2014 година, во Доха, Чепишевски поставил два државни рекорда на Македонија, и тоа: на 50 метри грбно (25,56 секунди) и на 100 метри грбно (56,70 секунди).

Наводи
------

1. ↑  „Нов државен рекорд на пливачот Чепишевски", *Дневник*, година XVIII, број 5605, понеделник, 31 октомври 2014, стр. 22.
2. ↑  „Македонските пливачи ќе почнат трка по олимписки норми за Рио", *Дневник*, година XVIII, број 5639, четврток, 11 декември 2014, стр. 22-23.
Тераписка масажа
**Тераписката масажа** е масажа која се користи за лекување на разни повреди и заболувања на ткива или органи. Таа е најстариот и наједноставниот начин на лекување. Во традиционалните култури, особено на Истокот, масажата се користи во секојдневниот живот на луѓето од сите возрасти.

Поделба
-------

Масажата се дели според: 

* видот
* целта

Постојат неколку видови на масажи и истите можат да се изведуваат рачно (мануелно) или со апарат: 

* рачна масажа
* рефлексо масажа
* Масажа шиацу
* лимфна дренажа
* вибрациона масажа
* подводна масажа
* ултразвучна масажа
* инфразвучна масажа
* масажа со комбиниран притисок

Според целта масажата се дели на: 

* тераписка
* спортска
* хигиенско-козметичка (релакс)

Терминологија
-------------

Честопати терминот тераписка масажа се поврзува со терминот терапевтска масажа, што е погрешно, или дека тераписката масажа е посебен вид, која се изведува силно или е болна, итн. Тераписката масажа не е посебен вид на масажа, туку се изведува како класична масажа и е наменета за третман на разни болести на ткивата и органите, за да се намали болката или напнатоста во мускулите.

Делување
--------

За да се постигне вистинскиот ефект, треба да се направи една серија масажи (од 5-10 масажи). Можат да се направат секој ден или секој втор ден. Ефектот што го добиваме на крајот на серијата е подобрување на крвната циркулација, лимфната циркулација и релаксација односно опуштање на мускулите. Освен тоа, масажата има позитивен ефект врз метаболизмот, ја враќа нарушената рамнотежата на хормоните, ја подобрува оксигенација на ткивата и има благопријатен ефект врз нервниот систем.

Масажата е дел од физикалната терапија. Таа претставува симптоматски тип на лечење и се користи во тек на процесот на рехабилитација на повредени и болни лица, најчесто во комбинација со други методи на физикална терапија (електротерапија, кинезитерапија, хидротерапија, термотерапија). 

Масажата има позитивен тераписки ефект. Таа опушта, а опуштеноста е благопријатна за нашето физичко, физиолошко и општо здравје. Таа им помага на сите органски системи во телото да оптимално ги извршуваат своите задачи и да останат во меѓусебна рамнотежа. Масажата е корисна како превентивна мерка, но и како помошно средство во лекувањето на многу здравствени проблеми. 

Масажата е еден од начините за нега на тело и здрав начин на живот.

Наводи
------

1. ↑  Miletić, Dr. Zvezdana (2001). *Osnovi masaže*. Beograd: Zavod za udžbenike i nastavna sredstva,BGD. стр. 9.

Надворешни врски
----------------

* Дали е масажата луксуз или лек за нашето тело?
* Со масажа против „портокал кожа"
* Добар проток на лимфата за добро здравје
* Дејство на масажата врз ендокриниот систем
* Дејство на масажата врз ендокриниот систем
* Дејство на масажата врз нервниот систем
|  |
| --- |
| 
Цедилка за лимон
 |
| * Цедилка од пластикаЦедилка од пластика
 |
|

**Цедилка за лимон** — мал кујнски прибор чија цел е исцеди сок од лимони или други цитруси, како портокали, грејпфрут. Обично цедилката е направена од пластика, стакло, метал (обично алуминиум) или керамика.

Најстарата цедилка за лимон била пронајдена во градот Ќутахија, Турција во првата четвртина од XVIII век. Веќе кон крајот на XIX век во САД биле патентирани голем број на различни цедилки.

Цедилката за лимон има исклучително едноставна функционалност. Лимонот обично се сече на половина, а потоа со отворениот дел се притиснува на делот од цедилката кој служи за мелење. Со раката, лимонот се врти и притиска по кое сокот од лимонот се истиснува и паѓа под самата цедилка.

Наводи
------

1. ↑  John Carswell: "The Lemon-Squeezer; an Unique Form of Turkish Pottery" in *IVème congrès international d’art turc*. Éditions de l’Université de Provence, Aix-en-Provence. Цедилка за лимон
2. ↑  Patent US28967 - chichester - Google Patents

Надворешни врски
----------------

* 

* Цедилка за лимон на Ризницата ?
* Image of the Juicy Salif at the Centre Georges Pompidou, Paris
**Вооружени сили на САД** или **војска на САД** (англиски: *United States Armed Forces*) составена од петте федерални постојани служби од седумте познати: копнената војска (армијата) на САД, воената морнарица на САД, военото воздухопловство САД, подгрупите на поморската пешашдија на САД и безбедносните крајбрежни воени сили на САД.

Приближно 1,4 милиони организациски единици се со активни задачи во војската со додатните 1.359.000 организациски единици во седумте резервни делови. Главниот командант на војската на САД е претседателот на Америка. Со сила од 2.26 милиони организациски единици вклучувајќи ги резервите американските воени сили, оваа војска е втората најголема во светот, по кинеската армија која ги поместила војските околу земјата.

Како во многу војски, членовите на воените сили на САД држат позиција отколку таа на офицерот или вклучените која може да биде промовирана. Одбранбените државни воени сили се помошни операциски единици под обласната власт на државната влада или управителот и се различни од националаната безбедносна војска која не е федерална воена сила. Овластена од државниот и федеративниот закон, одбранбените државни воени сили како целина, можеби не се повикуваат, овластуваат или избираат во „воените сили" (во САД) под 32 код на САД од 109-тата војска сепак подединицата подоцна тврди дека индивидуалците кои им служат на одбранбените државни воени сили не се ослободени од државната воена служба.

Вклучувајќи го Порторико, речиси дваесет и пет држави имаат активни одбранбени државни воени сили кои можат да бидат повикани за време на помошна управност и домашни безбедносни мисии. Одделот на одбранбени државни воени сили е кабинската организација која ја управува војската на САД сместена во Пентагон. Секретеријатот за одбрана исто така го надгледува зружениот штаб на генерали, здружените воени команди и цивилните агенции како генералниот инспектор, одбранбената разузнавачка агенција и националната агенција за безбедност. Одделот на одбранбените државни воени сили е најголемиот работник во САД. Воената историја на САД трае нешто повеќе од два века, од времето кога САД прераснала во унија од тринаесет британски колонии без професионална војска, сè до денес кога во светот важела за најопремена воена сила заклучно 2012 година.

Историјата на војската на САД започнува со цивилните фронтови наоружани за лов и обично преживување во дивината коишто биле организирани во локални граѓански војски за мали воени операции главно против индијанските племиња но исто така да се спротивстави на можни напади од страна на малите воени сили на соседните европски колонии.

Наводи
------

1. ↑  Армиски департман, Одговорно административно лице (Човечки ресурси), „Армиска демографија – воен профил" Архивирано на 24 декември 2012 г. (бројни статистики)
2. ↑  „14 јуни: Роденден на американската армија". Историја на американската армија. Архивирано од изворникот на 2018-10-01. Посетено на 1 јули 2011. извадок од текстот на Роберт Рајт, *Континенталната армија*

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85139803
* BNF: cb119768766 (податоци)

 |

 |
**Хелебарда** е едно од првите оружја направени од стап, и таа била многу повеќе од обично оружје. Основата на хелебарда е секира која се наоѓала на врвот на копјето со должина од околу 2 метра. Острицата на секирата е избалансирана со помош на кука која била поврзана со спротивната страна, што на хелебардата ѝ давало три различни видови на напад (употреба).

Главна употреба на хелебардата била борба против коњица. Против првобитниот налет на коњицата користено било копје кое било долго околу два метра, по ударот на коњицата се користела кука која служела јавачот да се исфрли од коњот и конечно со помош на острата секира, која со леснотија ги пробивала сите видови на оклопи, со моќно замавнување можело да го доврши исфрлениот противник.

Хелебардата се користела исклучиво во формациски борби, војникот кој би замавнал со хелебарда би бил многу ранлив, па зависел од соборците околу него.

Види yште
---------

* Список на оружја средниот век

Наводи
------
Гората на Блаженствата гледана од селото Капернаум.
**Гора на Блаженствата** (хебрејски: הר האושר, *Хар Ха-Ошер*) — рид во северен Израел, сместен на висорамнината Коразим. Се смета за местото каде Исус ја одржал познатата Беседа на гората.

Место
-----

Традиционалното место на оваа планина е на северозападниот брег на Галилејското Езеро, помеѓу селото Капернаум и остатоците на древен Генисарет (Гиносар), на јужните падини на висорамнината Коразим. Бидејќи се наоѓа на негативна надморска висина (околу 25 м под морето, речиси 200 метри над Галилејското Езеро), се вбројува меѓу најниските врвови на светот.

Вистинското место каде се одржала Беседата на гората не е сосема извесно, но денешното возвишение (наречено и Ерем) го ужива тој статус повеќе од 1600 години. Местото е во непосредна близина на селото Табха. Предложени се и други места, како што е недалечниот Арбел (Арвил), па дури и Хатинските Рогови.

Историја
--------

Католичката црква на Блаженствата на планината.
Подолу на падината во IV век е подигната византиска црква, која била во употреба сè до VII век. Овде и денес се забележуваат остатоци од цистерна и манастир. Денешната католичка Црква на Блаженствата е изградена во 1937-38 г. според нацрти на италијанскиот архитект Антоино Барлуци.

Папата Јован Павле II на ова место одржал миса во март 2000 г. Поклоничката Исусова патека ја поврзува планината со други места од животот на Христос.

Поврзано
--------

* Блаженства
* Црква на Блаженствата
* Беседа на гората

Наводи
------

1. ↑  Земјомер на Израел, 1:50 000 топографска низа, квадрат 252529/754954 ; Океанографско и лимнолошко истражување на Израел .

Извори
------

* *Macmillan Bible Atlas*, ISBN 0-02-500605-3
* *Oxford Archaeological Guide: The Holy Land* (paperback, fourth edition (1998)), pg 279. ISBN 0-19-288013-6

Надворешни врски
----------------

* Гора на Блаженствата на Ризницата ?

Координати: 32°52′56.04″N 35°33′18.61″E﻿ / ﻿32.8822333° СГШ; 35.5551694° ИГД﻿ / 32.8822333; 35.5551694

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 2095148037697988350006

 |

 |
**Хенгџен** (кин. 恒镇, пинјин: *Héngzhèn*) од кланот Ајсин Гјоро, се среќава и како **Хенг Чен**, **Хенг-шен**, а познат и како **Јуен Јуен** (р. 1944 г.) е син на Јијен, потомок на царот Даогуанг. Работел како кинооператор при Единицата за производство на прехранбени култури на Кинеската војска во Шихеце. Тој е поглавар на кланот Ајсин-Гјоро од 1997 г. позиција која ја наследил по смртта на татко му Јијен. Хенгџен е оженет со вдовицата Ту Јенлинг, и има еден син, Џин Сјинг (р. 1977 г.)

Хенгџен е претендент на кинескиот престол, како и титуларен цар на Кина.

Поврзано
--------

* Наследна линија на кинескиот престол
* Цар на Кина

Надворешни врски
----------------

* Родословие на принцот Јијен (англиски)

|  |  |
| --- | --- |
| Stub icon | *Оваа биграфска статија за личност од Кина е никулец. Можете да помогнете со тоа што ќе ја проширите.** п
* р
* у
 |


|  |
| --- |
| Хенгџен **Династија Ќинг****Роден(а):** 1944  |
| Претендентски титули |
| Претходник**Принц Јијен** | **— ТИТУЛАРНО —*****Цар на Кина***1997 –Причина за непрогласување: Укинување на царството во 1912 г. | **На должноста***Наследник:Принц Џин Сјинг* |
**Волја** или позната под името **Скалана** претставува пештера на планината Галичица која се наоѓа 250 метри источно од патот Охрид - Суво Поле, за село Коњско. Влезот на пештерата е мошне тешко може да се забележи, бидејќи истиот се наоѓа во лескова шума, на наднорска височина од 1450 метри. Вкупната должина на пештерата Војла изнесува 37 м. Длабочината на пештерата, од влезот до дното на најниската галерија достигнува 16 – 17 м. Пештерата Војла е најбогата со украси од сите пештери на планината Галичица. Украсите особено се сретнуваат во второто пештерско проширување, каде се претставени со многубројни сталактити, сливови и пештерски столбови кои имаат пречник и до 10 см.

Наводи
------

1. ↑  *Манаковиќ Д. Андоновски Т. Колчаковски Д. (1993): Подземни карстни форми во Националниот парк "Галичица". Годишен Зборник на ПМФ, Институт за Географија, бр. 31-32, стр.: 37-71, Скопје.*

Надворешни врски
----------------

* Галерија

|  |  |
| --- | --- |
| Stub icon | *Оваа статија пештера во Македонија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Пештери на Галичица |
| --- |
|  |
|  | Црна Пештера  •  Наумова Пештера  •  Говедарник  •  Оревче  •  Мечкина Дупка  •  Лескоечка Пештера  •  Волја  •  Свинска Стрна  •  Самоска Дупка |  |
|  |
|      Галичица      |

 |
Гондола во Венеција
Гондола на докот Св.Марко на фотографија од XIX век од Карло Наја
**Гондола** (италијански *gondola*) — чамец за пловидба на плитки води и е единствен во Венеција и нејзините бројни канали со што го симболизира угледот на романтичен град. Потеклото на зборот *гондола* никогаш не е точно утврден и покрај многуте интересни теории.

Изглед
------

За изградба на гондола се употребуваат осум различни видови дрво (лимон, ариш, бука, бор, вишна, орев, брест и махагон) и истата се состои од 280 делови. Нејзиниот асиметричен облик овозможува лесно управување со само едно весло со кое гондолиерот весла стоејќи на крмата. Левата страна од гондолата е направена подолга од десната за точно 24 cm со цел да се створи рамнотежа поради телесната тежина на гондолиерот.

Сите се долги точно 10.87 метри и 1.42 метар широки.

Постојат повеќе видови гондоли:

* Диздотона (итал.*Disdotòna*)
* Каорлина (итал.*Caorlìna*)
* Гондолин (итал.*Gondolìn*)
* Мазкарета (итал.*Mascarèta*)
* Сандоло (итал.*Sàndolo*)

Историја
--------

Во писмото на војводата Фалиере од 1094 година за првпат се спомнува гондолата која тогаш, како и денес, се употребувала за превоз на патниците низ градот. Во XVIII век низ каналите од градот пловеле можеби околу 14.000 гондоли што значи дека Венеција била еден од најпрометните водени патишта во светот. Денес од нив се останати околу 500 и претставуваат најчесто туристичка атракција.

Галерија на слики
-----------------

* Гондола од високоГондола од високо
* Укотвени гондолиУкотвени гондоли
* Две гондолиДве гондоли
* ГондолаГондола
* Гондола во Сан ТровазоГондола во Сан Тровазо
* Слика на Каналето на која се претставени гондолитеСлика на Каналето на која се претставени гондолите
* Венецијански гондолиВенецијански гондоли
* Патници во гондолаПатници во гондола

Наводи
------

1. ↑  Статија во Дејли Телеграф за историјата на гондолата
2. ↑  „Статија за гондолата". Архивирано од изворникот на 2008-07-24. Посетено на 2008-10-10.

Надворешни врски
----------------

* Официјално мрежно место на Гондолите
* Мрежно место на венецијанската Регата
Хеле Клајн во 2013 година.
**Хеле Луиз Клајн** (родена на 9 јули 1966 година) е шведска новинарка и политички коментатор.

Хеле Клајн е родена во Енскеде во јужен Стокхолм. Таа е внука на физичарот Оскар Клајн и правнука на рабинот Готлиб Клајн. Хеле Клајн била главна политичка уредничка на весникот *Örebro-Kuriren* од 1991 до 1995 година. Во 1995 година, таа започнала да работи како уредник за *Афтонбладет*, најголемиот весник во Шведска, каде што била главен политички уредник од 2001 до 2007 година. Таа била ракоположена за свештеник во црквата во Шведска во јануари 2008 година.

Клајн е поранешен член на одборот на Шведската социјалдемократска младинска лига (SSU).

Надворешни врски
----------------

* Блог на Хеле Клајн (на шведски)
**Измислениот свет** во ***Хари Потер*** серијалот од фантастични романи на Џ. К. Роулинг опфаќа два одделни и различни општества: **волшебничкиот свет** и **светот на нормалните**. Светот на нормалните е името на серијалот за светот населен од неволшебничкото мнозинство, со волшебничкиот свет постоејќи коекстензивно во него, но скриен од свеста на неволшебничкото општество „нормалните". Дејството во серијалот е сместено во современа Велика Британија, но под вел и во одделно општество под сенка во кое магијата постои, а тие што можат да ја користат ја користат по своја волја под ризик да не бидат откриени, криејќи ги своите таленти. Поимот „волшебнички свет" се однесува на глобалното волшебничко општество кое живее скриено, но паралелно со светот на нормалните; различните поими се однесуваат на различни заедници во иста област отколку на одделни планети или светови.

Темели
------

Географија
----------

Животни и растенија
-------------------

Крвна чистота
-------------

### Чистокрвни

### Полукрвни

Оние луѓе коишто се волшебници, но не потекнуваат од волшебничко семејство.

  

  

  

  

  

  


|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
*Хари Потер* серијалот на Џ. К. Роулинг |
| --- |
|  |
| 

|  |  |  |  |  |  |  |
| --- | --- | --- | --- | --- | --- | --- |
| *Каменот на мудроста*Филм •  Игра | *Одајата на тајните*Филм •  Игра | *Затвореникот од Азкабан*Филм •  Игра | *Пламениот пехар*Филм •  Игра | *Редот на фениксот*Филм •  Игра | *Полукрвниот Принц*Филм •  Игра | *Реликвиите на смртта*Филм •  Игра |

 |
|  |
| Ликови | Хари Потер **·**  Рон Визли **·**  Хермиона Гренџер **·**  Лорд Волдеморт **·**  Албус Дамблдор **·**  Северус Снејп **·**  Рубеус Хагрид **·**  Драко Мелфој **·**  Персоналот на Хогвортс **·**  Редот на фениксот **·**  Смртојади **·**  Армијата на Дамблдор |
|  |
| Волшебнички свет | Магија **·**  Хронологија **·**  Места **·**  Хогвортс **·**  Министерство за магии **·**  Квидич **·**  Волшебни суштества **·**  Шушумиги **·**  Волшебни предмети **·**  Хоркрукс |
|  |
| Поврзани работи | Филмски серијал **·**  Превод **·**  *Фантастични ѕверки и каде да се најдат* (филм) |

 |
Хексода - RENS1234 Телефункен
Триода-хексода ACH1 (осцилатор-миксер)
**Хексода** – вид на електронска цевка со шест електроди сместени во стаклен или мтален балон со вакуум.

Загреаната катода емитува електрони кои одат кон позитивната анода.
Решетките кои се наоѓаат меѓу катодата и анодата овозможуваат регулација на струјата во цевката и нејзина употреба во улога на мешач на сигналите, обично во локален осцилатор на радиоприемник.

Историја
--------

За историјатот да се погледа статијата Електронска цевка.

Начин на работа и опис
----------------------

Со оглед дека на експоненцијалните пентоди им бил потребен голем регулационен напон, за потребите на регулација на високофреквенциско засилување и мешање во локалниот осцилатор во меѓуфреквенцискиот степен на радиоприемникот воведена е хексодата.

Оваа електронска цевка има две контролни решетки, G1 и G3. На G1 се доведува наизменичен напон кој врши прво управување на анодната струја. Другата контролна решетка G3 исто така врши управување на анодната струја.
Заедно ти го модулираат протокот на електрони низ цевката и така е постигнато едноставно мултипликативно мешање на сигналите. Ова мешање го смалува бројот на хармоници во излезниот сигнал во однос на диодното или транзисторското мешање, бидејќи се генерираат само честоти суми и разлики, а не нивните хармоници.

Пример на ваква цевка е АН-1.

Примена
-------

Хексодите обично се користени во меѓуфреквенцискиот степен во локалниот осцилатор на радиоприемниците.

Симбол
------

Симбол на хексода со индиректно загревана катода е прикажан на сликата.

* Симбол на вакуумска хексода.Симбол на вакуумска хексода.

Поврзано
--------

* Електронска цевка
* Електроника
* Диода
* Триода
* Тетрода
* Пентода
* Хептода
* Октода
* Катодна цевка
* Транзистор
* Радио

Наводи
------

Надворешни врски
----------------

|  |  |
| --- | --- |
| Ризница | „Хексода" на Ризницата ? |

* Технички податоци за сите видови електронски цевки
* Како работат електронските цевки (англиски)
* Проекти со електронски цевки. Шеми, упатства. Архивирано на 28 февруари 2009 г.
* Разни аудио проекти со цевки.
**Гонганско-гимоџанските јазици** сочинуваат подгрупа на северноомотските јазици, кои пак се дел од афроазиските јазици. Јазиците се зборуваат во Етиопија.

Јазици
------

Јазиците во оваа група се:

гонганско-гимоџански (17)
гимоџански (13)
џанџероански (1)
јемски јазик
ометоанско-гимирански (12)
чарански (1)
чарански јазик
гимирански (1)
бенчејски јазик
ометоански (10)
централни (5)
дорзејски јазик
гамоанско-гофанско-давроски јазик
мелоански јазик
ојдански јазик
волајтански јазик
источни (3)
качамско-ганџулејски јазик
коретејски јазик
зајсетејски јазик
западни (1)
баскетоански јазик
малејски јазик
гонгански (4)
централни (1)
анфилоански јазик
северни (1)
борнански јазик
јужни (2)
кефански јазик
шекачоански јазик

Наводи
------

1. ↑  Raymond G. Gordon, Jr, ed. 2005. *Ethnologue: Languages of the World*. 15th edition. Dallas: Summer Institute of Linguistics.
2. ↑  Етнолог за северноомотските јазици

Поврзано
--------

* Портал: Јазик

* Афроазиски јазици
* Омотски јазици

Надворешни врски
----------------

* Ethnologue за омотските јазици


|  |  |
| --- | --- |
| ɣ |  
*Оваа статија поврзана со афроазиските јазици е никулец. Можете да помогнете со тоа што ќе ја проширите*. |
Болиндеров двоцилиндричен вонбродски мотор
Евинруд E-TEC 200 со 250 кс
*Вонбродски мотор* е погонски систем за чамци.

Општа употреба
--------------

Вонбродските мотори за чамци е самостојна единица со мотор, придруни системи и пропелер, предвиден за прицврстување на пловилото (одзади). Ова е најчестиот метод на продвижување на мали пловила.

Покрај погон, вонбродските мотори служат и за управување, така што стожерираат (се вртат) и така ја контролираат насоката на пропелерот. Ногарката за пренос во водата исто така игра улога на кормило дури и кога пропелерот не се движи.

Кога бродовите се вон употреба или во плитки води, моторите може да се навалуваат нанапред над местото на прицврстување за да го подигнат поропелерот и осовината за пренос вон водата и со тоа да спречат собирање на алги или удирање во подводни опасности како карпи.

Типови мотори
-------------

Малите вонбродски мотори се навистина самостојни, со вградени резервоари и контроли поставени на самиот мотор. Овие се управуваат со управувачки лост кој е дирдектно сврзан со моторот. Овие мали мотори се лесни - може да бидат и 12 кг, а да бидат доволно силни за да движат мало кајче со брзина од 15 км/ч, многу побрзо отколку со весла. Овие се мошне преносливи и се откачуваат од пловилото со одвртување на прицврстувалките. Тие обично имаат рачно палере, додека поголемите типови имаат електрично палење налик на она кај автомобилите.

Производителите прават и големи вонбродски мотори, доволно моќни за да движат чамци со должина од 9 метри или повеќе. Постојат и елекрични вонбродски мотори. Овие имаат специјализирана примена. Вонбродските мотори можат да се најдат и во дизел варијанти, но нивната тежина и цена ги прават непрактични за највеќето намени.

Поризведени се и некои мотори на принцип на воден млаз наместо пропелер. Овие не прават никаква кавитација и со тоа се поманеврабилни и можат да работат во многу плитки води. Меѓутоа нивната ниска ефикасност споредена со онаа на пропелерите ја ограничува нивната примена.

Историја и развој
-----------------

Првиот практичен вонбродски мотор го конструирал норвешкиот-американски изумител Оле Евинруд во 1909.

Историски, највеќето вонбродски мотори биле двотактни заради нивната едноставност (и затоа сигурност), ниска цена, и висок сооднос на сила на тежина - проблемот со тежината станал важен бидејќи потешките мотори имале проблеми со управувањето. Меѓутоа нивното загадување довело до популарноста на четворотактните вонбродски мотори, особено за поевтините модели. Скапите модели останале двотактни.

Бродските мотори ја имаат предноста на можност за влечење на бескрајни залихи на вода за ладење од езерото/морето; ова ја елиминира потребата за ладилник и венилатор, а со тоа намалувајќи ја комплексноста и тежината на моторот.

Производители
-------------

* Бритиш Анзани
* Бритиш Сигал
* Евинруд/Џонсон, подружница на Bombardier Recreational Products
* Хонда
* Мерјкјури/Маринер
* Нисан
* Сузуки
* Тохатсу
* Јамаха Моторна Корпорација

Поврзано
--------

* Вобродски мотор
* Бродски мотор
* Поморски погон

Патенти
-------

* **Патент-САД 1001260** - *Механизам за поморски погон*
* **Патент-САД 1011930** - *Кануа и други мали пловила*
**Филип Давид** (Крагуевац, 4 јули 1940 година) е еврејско-српски писател, есеист, драматург и сценарист. Тој е долгогодишен уредник на Драмската програма на Телевизија Белград e редовен професор по драматургија на Факултетот за драмски уметности во Белград.

Животопис
---------

Филип Давид е роден во Крагуевац во еврејско семејство. Дипломирал на групата за југословенска и светска книжевност на Филолошкиот факултет и драматургија на Академијата за театар, филм, радио и телевизија во Белград. Долго време работел како уредник на драмската програма на Телевизија Белград и како професор по драматургија на Факултетот за драмски уметности во Белград. Тој е еден од основачите на Независните писатели на Србија, здружение основано во 1989 година во Сараево во кое се собирале најзначајните писатели на Југославија во тоа време. Исто така, бил основач на „Белградскиот круг", основан во1990 година, здружение на независни интелектуалци кое се спротивставувало на политиката на Слободан Милошевиќ. Поради основањето на Независниот синдикат во 1992 година ја загубил работата во РТС. Член е на „Групата 99", основана на Саемот на книгата во Франкфурт и еден од втемелувачите на независната книжевна асоцијација „Форум на писатели", основана во 1999 година.

Дела
----

Филип Давид напишал повеќе ТВ драми и филмски сценарија, книги на раскази, романи и есеи.

* Книги на раскази: 
„Бунар во темната шума" (1964)
„Записи за стварното и нестварното" (1969)
„Принцот на огнот" (1987]]
„Собрани и нови раскази" (2015)
* Романи:
„Аџии на небото и земјата" (1995)
„Сон за љубовта и смртта" (2007)
„Куќа на сеќавањата и заборавот" (2014)
* Книги со есеи: 
„Фрагменти од мрачните времиња"
„Дали сме чудовишта"
„Светови во хаос"

Заедно со Мирко Ковач ја објавил „Книгата со писма 1992-1995"

Делата на Филип Давид се преведени на повеќе јазици, како: шведски, француски, полски, унгарски, италијански, албански, македонски, словенечки, хрватски, есперанто, а неговите раскази се застапени во околу 20 антологии. Исто така, неговите книги освоиле повеќе признанија, како: наградата на „Младост", наградата „Милан Ракиќ", Андриќевата награда, наградите на „БИГЗ" и на „Просвета" за книга на годината, а за романот „Куќата на сеќавањата и заборавот" ја добил престижната НИН-ова награда во 2014 година. Покрај тоа, тој е добитник е на повеќе меѓународни награди ѕа драматургија. Како драматург, сценарист или косценарист работел на многу значајни филмови, меѓу кои и „Окупација во 26 слики", „Падот на Италија", „Кој тоа таму пее", „Буре барут", „Посебен третман", „Павилјонот 6", „Сонот на зимската ноќ" и „Кога ќе осамне денот" кој бил српски кандидат за Оскар во 2012 година.

Наводи
------

1. ↑  „Filip David dobitnik 61.Ninove nagrade" [Filip David Winner of the 61. NIN Prize]. Vecernje novosti. 19 January 2015. Посетено на 19 January 2015.
2. ↑  „O autoru", во: Filip David, *Kuća sećanja i zaborava* (treće izdanje). Laguna, Beograd, 2015, стр. 189.
3. ↑  „O autoru", во: Filip David, *Kuća sećanja i zaborava* (treće izdanje). Laguna, Beograd, 2015, стр. 189-190.
4. ↑  „O autoru", во: Filip David, *Kuća sećanja i zaborava* (treće izdanje). Laguna, Beograd, 2015, стр. 190.
**Хоншу** (јапонски: 本州 = „главен крај") е најголемиот остров во Јапонија, кој се нарекува уште и јапонско копно. Се наоѓа јужно од Хокаидо преку преминот Цугару, северно од Шикоку и североисточно од Кјушу преу преминот Канмон. Тој е седмиот најголем остров и вториот најнаселен во светот по островот Јава во Индонезија.

Островот е долг приближно 1.300 км и се протега од 50 до 230 км во ширина, а неговата вкупна површина е 230.500 км2, и зафаќа околу 60% од вкупната површина на Јапонија. Хоншу има брег долг 5.450 км.

Хоншу е планинско-вулкански остров на кој има чести земјотреси. Најголемиот врв е активниот вулкан Фуџи, висок 3.776 м. Има многу реки, вклучувајќи ја и најдолгата јапонска река Шинано. Климата е варијабилна - од ладниот север до суптропскиот југ.

Бројот на населението изнесува 103.000.000 жители и е највеќе сконцентрирано во низините, особено во низината Канто. На Хоншу се наоѓаат најголемите јапонски градови: Токио, Кјото, Осака, Кобе, Хирошима, Сендај и Нагоја. Островот е поделен на пет региони и содржи 34 области, вклучувајќи го и Токио.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 240423304
* LCCN: sh86004882
* GND: 4240123-9
* BNF: cb11981340t (податоци)

 |

 |
**Филип Сибинов Додевски** ( 1924
 во Пелинце, Кумановско — 20 октомври 1944

 во Шишево, Скопско) — македонски партизан, борец за слобода на Македонија и учесник во НОВ.

Животопис
---------

Во родното место завршил основно училиште, а потоа им помагал на домашните во обработувањето на земјата. Поради честото малтретирање од страна на бугарската фашистичка полиција бил принуден да го напушти родното село и да се пресели и во Куманово. Бо 1943 година бил интерниран во Бугарија, каде останал сè до август 1944 година. Непосредно по враќањето во родното село, стапил во Третата македонска ударна бригада. Со бригадата учествувал во борбите кај железничката станица - Табановце, рудникот Лојане, Велес и во други борби. Бо борбите се истакнувал со својата храброст и пожртвуваност. На 20 октомври 1944 година иако бил опколен од балистите и Германците близу Шишево, храбро се борел до последниот куршум. Во оваа нерамна борба против непријателот, го дал својот млад живот за слободата на Македонија.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 188–189. На `|first=` му недостасува `|last=` (help)
Ушанката дозволува непречено топлење на главата за време на студените зими.
**Ушанка** е вид на зимска капа со наушници, изработена од кожа. Најчесто, ушанката се прави од кожа на овца, зајак, лисица и др. Името ушанката го добила по изгледот - од двете страни на оваа шапка се наоѓаат наушниците. Наушниците имаат можност во студените денови да се спуштат надолу со тоа што овозможуваат дополнително покривање на лицето и избегнување на студот.

Ушанката е типична руска капа, која е распостранета низ цела Русија. Од 1940 година, ушанката е веќе дел од униформата на армијата и полицијата на СССР. Различни видови на ушанки можат да се забележат и во некои други држави, како на пример на поранешните советски републики, во Кина, Монголија и Северна Кореја. Се претпоставува дека ушанката потекнува од монголски капи користени околу 13 век кои се брзо се распротранувале со зголемувањето на тогашната Монголска држава. Во САД, ушанката најчесто се забележува во текот на зимата во Чикаго, Илиноис.

Поврзано
--------

|  |  |
| --- | --- |
|  | „Ушанка" на Ризницата ? |

* Авгнка;
* Телогрејка;
* Валенки.
**Чадир-Лунга** (исто и*Чадр-Лунга*; гагауски: *Çadır-Lunga*) — град во Гагаузија, Молдавија. Градот има население од 19.401 жител, од кои 14.294 се гагаузи, 734 молдавци, 951 украинци, 1.552 руси, 1,510 бугари, 7 евреи, 8 полјаци, 166 Роми, и 179 други/неизјаснети. Градот е збратимен со Серпухов, Русија.

Gallery
-------

* Girls from Ceadâr-Lunga (1960). Mihai Grecu.Girls from Ceadâr-Lunga (1960). Mihai Grecu.
* Ceadîr-Lunga, women MonasteryCeadîr-Lunga, women Monastery
* House of Culture and monument of Michael ChakirHouse of Culture and monument of Michael Chakir
* Church of Our Lady of KazanChurch of Our Lady of Kazan

Координати: 46°03′N 28°50′E﻿ / ﻿46.050° СГШ; 28.833° ИГД﻿ / 46.050; 28.833

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
**Ф-13** — македонска семрежна телевизија отворена на 1 март 2013 година. **Ф-13** е прва македонска семрежна телевизија која емитува програма 24/7. Нејзината програма содржи познати емисии од забавен и информативен карактер, музика, документарци, познати серии, филмови, културни и уметнички преноси, квизови итн. Исто така, **Ф-13** телевизија врши секоја година пренос на поетскиот натпревар Стихо Фест. Самата програма е многу популарна, односно **Ф-13** е најгледаната семрежна телевизија. **Ф-13** телевизија имаат можност да ја гледаат сите луѓе низ целиот свет.

Емисии
------

* Топ 10
* Естрада
Приказ на Хероновата кугла
**Херонова кугла**  или **еолопил** - се смета за прва парна машина во историјата, која ја конструирал Херон од Александрија во I век. Херон загревал шуплива кугла со вода сè додека водата не проврела. Пареата излегувала од две цевки, свиени во спротивни насоки и така предизвикувале вртење на куглата.
Второто име доаѓа од старогрчкиот бог и господар на ветриштата – Еол и зборот пил што значи кугла. Иако слична направа опишува и Витрувиј, стотина година порано, Херон прв ја остварил таа идеја.

Опис на работата
----------------

Хероновата кугла се состои од сад, кугла или валјак, кој може да се врти и има млазници, кои се свиени во спротивни насоки. Садот се загрева додека не се створи пареа која излегува од млазниците. Така се створа потисок, согласно Третиот Њутнов закон (законот за акција и реакција), кој го врти садот во лежиштата. Не е познато дали Хероновата кугла се користела како уред за погон.

Галерија
--------

* Модерна копија на Хероновата куглаМодерна копија на Хероновата кугла
* Школски модел на Хероновата куглаШколски модел на Хероновата кугла
* Уред за прскање водаУред за прскање вода

Наводи
------

1. ↑   "Jet engine"
2. ↑  "Turbine." Encyclopedia Britannica. 2007. <>.
3. ↑   "Aeolipile"
4. ↑  "Pneumatica – The Steam Engine", Hero, publisher = Taylor Walton and Maberly  Архивирано на 26 декември 2009 г. 2009. University College London
**Филип Касалица** (Титовско Ужице, 17 декември 1988) е црногорски фудбалер. Играл на позицијата напаѓач, а моментално настапува за Раднички од Ниш.

Кариера
-------

Кариерата ја започнал во Слобода од Ужице, од каде заминал во ОФК Београд. По една неуспешна епизода во тој клуб, од каде што заминал на неколку позајмици, од Кула преминал во Хајдук. По три сезони минати во првата лига од Кула се врaтил дома во Слобода. По одличната полусезона потпишал договор со Црвена ѕвезда.

Филип Касалица е играчот кој го постигнал најбрзиот гол како дебитант во дресот на Црвена ѕвезда бидејќи настапил на натпреварот со Смедерево на 14 март 2012 година ја затресол противничката мрежа по една минута и тринаесет секунди поминати на теренот.

Трофеи
------

### Црвена ѕвезда

* Српска Суперлига (1): 2013/14.
* Куп на Србија (1): 2011/12 .

Надворешни врски
----------------

* Филип Касалица на сајту Transfermarkt (језик: енглески)
* Филип Касалица на сајту  (језик: енглески)



1. ↑  Николић, Владимир М. (2020). „Зборник Матице српске за историју". *Зборник Матице српске за историју*. **2020** (101): 53–195. doi:10.18485/ms\_zmsi.2020.101.4. ISSN 0352-5716.
2. ↑  Петковић, Жарко (2020). „Марко Антоније као нови Дионис". *Зборник Матице српске за историју*. **2020** (102): 9–19. doi:10.18485/ms\_zmsi.2020.102.1. ISSN 0352-5716.
3. ↑  Barabashev, S.; Skalozubov, V. (2012-03-12). „Радіаційний вплив аварії на АЕС «Фукусіма-1» на довкілля та населення й побудоване на її наслідках оцінювання радіаційних ризиків від позапроектних аварій на АЕС з ВВЕР-1000". *Nuclear and Radiation Safety* (1(53)): 10–15. doi:10.32918/nrs.2012.1(53).02. ISSN 2073-6231.
**Хандан Султан** (околу 1574 – 26 ноември 1605) била мајка на османлискиот султан Ахмед I и Валиде султан во периодот од 21 декември 1603 до 26 ноември 1605 година. Таа е родена под името *Елена* и имала грчко потекло.

Таа имала големо влијание во решението на Ахмед да не му го одземе животот на својот брат Мустафа I. Со тоа бил укинат и законот за задолжително убивање на браќата на султаните, кој бил воведен од Мехмед II. За разлика од нејзините претходнички, Хандан султан немала големо влијание кај својот син и Ахмед I ги игнорирал нејзините совети. Според ова, таа не успеала и да добие големи финансиски средства. Нејзината плата била само 1.000 акче, додка пак Сафије султан имала 3,000 плата и тоа во текот на истиот период.

Наводи
------

1. 1 2 3 4  Ali Kemal Meram, *Padişah Anaları*, Öz Yayınları, 1977, p. 244. (турски)
2. 1 2 3  Günseli İnal, Filiz Özdem, Mary Işın, Semiramis Arşivi, *Semiramis: Sultan'ın Gözünden Şenlik*, Yapı Kredi Yayınları, 2005, p. 27. (турски)
3. ↑  E.J. Brill's First Encyclopaedia of Islam, 1913–1936, Martijn Theodoor Houtsma, 1987 [*се бара страница*]
4. ↑  Imperial Harem : Women and Sovereignty in the Ottoman Empire 1993, Oxford University Press, ISBN 0-19-508677-5 [*се бара страница*]
**Хандачка кула** (грчки: *Πύργος Χάνδακα*) — средовековна одбранбена кула крај Долна Струма, недалеку од античкиот град Амфипол, поточно меѓу денешните села Ениќој и Нова Локвица во Зихненско, Егејска Македонија.

Историја
--------

Кулата e е сместена на десниот брег на Струма, спроти античкиот град Амфипол другата дредновековна кула – Мармарската. Околу кулата има остатоци од други утврдувања. Двете кули го чувале Амфиполскиот мост над Струма, познат уште од антиката.

Кулата веројатно е изградена во XIV век. Во околината се наоѓало средновековното село Хандак (*Χάνδακας*), споменато во светогорски документи од XIV век (1318 – 1378), главно во преписката меѓу манастирите Хиландар и Зограф во врска со водениците на тоа подрачје. Хандак е споменато и во Калимановата грамота.

Кулата има квадратен облик и надврешни потпори, и во првобитен облик имала најмалку три ката. Заштитена е со бедем, чии остатоци се гледаат од северната страна.

Наводи
------

1. 1 2 3 4  „Πύργος Χάνδακα". Ελληνικά Κάστρα. Посетено на 6 ноември 2016.
**Георги Шарески** — македонски композитор, аранжер и гитарист, и музичар во интернационалниот проект The Skopje Connection, најдобро познат како лидер на Георги Шарески квартет.

Биографија
----------

Својата музичка кариера ја почнал во 1997 година. Како основец свирел во панк-составите Плав бојлер и Sidewalk. Од 2006 година, по враќањето од четиригодишниот студиски престој (џез-композиција и аранжмани) на колеџот Беркли во САД, го формирал џез-квартетот Георги Шарески квартет во состав: Оливер Јосифовски на бас, Александар Секуловски на тапани и Џијан Емин на клавијатури, по што започнал со документирање на собраните авторски материјали. 

Од 2014 година живее и работи во Берлин, Германија.

Наводи
------

1. ↑  Филиповски, Тошо (2018 година). *Македонска рок енциклопедија (1963 - 2018)*. Скопје: Корпус Деликти Рекордс, Тошо Филиповски. стр. 92–93. Проверете ги датумските вредности во: `|year=` (help)
**Ханерау-Хадемаршен** (германски: *Hanerau-Hademarschen*) — поранешна општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница било во Ханерау-Хадемаршен. Била распуштена во јануари 2012 година.

Грб на Ханерау-Хадемаршен
Општинската заедница Ханерау-Хадемаршен се состоела од следниве општини:

1. Белдорф
2. Бендорф
3. Борнхолт
4. Гокелс
5. Ханерау-Хадемаршен
6. Литјенвештет
7. Олденбител
8. Зефелд
9. Штенфелд
10. Такесдорф
11. Таден

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |

Координати: 54°07′01″ N; 9°25′01″ E﻿ / ﻿54.117° СГШ; 9.417° ИГД﻿ / 54.117; 9.417
**Георги Пирински** (постариот) (Банско, Пиринска Македонија, 15 август 1902 - Софија, 7 декември 1992) — еден од водечките активисти меѓу македонската емиграција во Северна Америка помеѓу двете светски војни. Вистинското име му е Георги Николов Зајков. Тој е татко на современиот бугарски политичар Георги Пирински.

Роден на 15 август 1902 година, во Банско, Пиринска Македонија. Во 1923 год. Коминтерната го пратила во САД, каде активно се вклучувa во македонското национално движење. Овде Пирински соработува со илинденскиот војвода од Охридско, Смиле Војданов. Тие двајцата се раководители на Македонскиот народен сојуз, чија цел е ослободување и обединување на Македонија како независна држава на македонскиот народ.

На 24 септември 1948 година бил уапсен поради членување во Комунистичката партија на САД. Бидејќи Пирински не престанал со својата комунистичка активност, во 1951 г. владата на САД го протерува и Пирински се враќа во Бугарија, каде станува виден деец на Бугарската комунистичка партија.

Автор е на мемоарските книги „Двата света во мојот живот" и „Што видов и преживеав во Америка".

Наводи
------

1. ↑  Македонска енциклопедија, МАНУ, Скопје, 2009, 554 стр.
2. ↑  United States Congress. Committee on Un-American Activities, Report on the American Slav Congress and associated organizations. June 26, 1949, pp. 31-32.

|  |  |
| --- | --- |
| Stub icon | *Оваа статија политичар/ка од Бугарија е никулец. Можете да помогнете со тоа што ќе ја проширите.** п
* р
* у
 |